TCAP: กูรูฟันกำไรปี 59 ฟื้นตัวต่อเนื่องราคายังไม่แพง ได้ลุ้นปันผลสูงสุด 5%
โบรกฯมอง TCAP กำไรปี 59 ฟื้นตัวต่อเนื่อง ราคายังไม่แพง ได้ลุ้นปันผลสูงสุด 5%

20 ม.ค. 2559

บล.ทรีนีตี้ ระบุในบทวิเคราะห์ (20 ม.ค.) ว่า บริษัท ทุนธนชาต จำกัด (มหาชน) หรือ TCAP ประกาศกำไรไตรมาส 4/58 ที่ 1,359 ล้านบาท ทรงตัวจากไตรมาสก่อน และไตรมาสเดียวกันในปีก่อน ใกล้เคียงกับที่คาดไว้ก่อนหน้า โดยในไตรมาสนี้ค่าใช้จ่ายเพิ่มขึ้นตามฤดูกาล และรายได้ที่มิใช่ดอกเบี้ยลดลง แต่ปัจจัยลบถูกชดเชยด้วยภาษีจ่ายที่ลดลงจากการชำระบัญชีของ SCIB
สำหรับแนวโน้ม NPL ลดลงต่อเนื่อง ทำให้ NPL Coverage Ratio แกร่งขึ้นมาก ฝ่ายวิจัยมองกำไรปี 59 จะฟื้นตัวอีกราว 8% หลังจากแรงกดดันจากสำรองหนี้สูญลดลง ด้านราคาหุ้นแม้จะปรับตัวขึ้นมาบ้าง แต่ Forward PBV ยังต่ำเพียง 0.9 เท่า จึงยังคงแนะนำ “ซื้อ” ให้ราคาเป้าหมายที่ 43 บาท อิง PBV 1 เท่า ขณะที่เราคาดว่าจะเห็น Dividend Yield ในระดับสูงถึง 4-5%